Diari Oficial de la Generalitat Valenciana


Sumari del DOGV 8890, del 25-08-2020 (2020/6746)

RESOLUCIÓ de 23 de juliol de 2020, de la Sotssecretària de la Conselleria d'Innovació, Universitats, Ciència i Societat Digital, per la qual es designa l'òrgan tècnic de selecció de les proves selectives d'accés per a la provisió definitiva dels llocs de treball número 61, 62, 65 i 66, corresponent a l'oferta d'ocupació pública de 2020, per al personal de Societat Projectes Temàtics de la Comunitat Valenciana, SAU.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8890

Data del DOGV
:   25-08-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6746


Data del document
:   23-07-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * concurs administratiu

RESOLUCIÓ de 23 de juliol de 2020, de la Sotssecretària de la Conselleria d'Innovació, Universitats, Ciència i Societat Digital, per la qual es designa l'òrgan tècnic de selecció de les proves selectives d'accés per a la provisió definitiva dels llocs de treball número 61, 62, 65 i 66, corresponent a l'oferta d'ocupació pública de 2020, per al personal de Societat Projectes Temàtics de la Comunitat Valenciana, SAU. [2020/6746]  
  
  
Mitjançant dues resolucions del director general de Societat Projectes Temàtics de la Comunitat Valenciana, SAU, de data 26 de juny de 2020, s'ha convocat la provisió definitiva mitjançant un procediment de cobertura externa de diversos llocs de treball. En concret els següents:  
  
- Resolució de 26 de juny de 2020, del director general de Societat Projectes Temàtics de la Comunitat Valenciana, SAU, per la qual es convoca la provisió definitiva dels llocs: lloc 65, grup professional 2, cap superior, denominació responsable de relacions institucionals, 66, grup professional 2, cap superior, denominació cap de la Unitat de Gestió de Projectes mitjançant un procediment de cobertura externa, i lloc 62 administratiu/iva, grup professional 2, cap de primera, mitjançant un procediment de cobertura externa (DOGV 8860, 20.07.2020) [2020/5627].  
- Resolució de 26 de juny de 2020, del director general de Societat Projectes Temàtics de la Comunitat Valenciana, SAU, per la qual es convoca la provisió definitiva del lloc 61 administratiu/iva, grup professional 2, cap de primera, reservat a persones amb diversitat funcional, física, sensorial o psíquica (DOGV 8864, 23.07.2020) [2020/5624].  
  
La base 10 de cadascuna d'aquestes convocatòries estableix que l'òrgan tècnic de selecció estarà compost pel president/a, secretari/ària i dos vocals designats per una resolució de la sotssecretària de la Conselleria d'Innovació, Universitats, Ciència i Societat Digital, a la qual es troba adscrita SPTCV, en virtut del que es disposa en l'apartat dotzé de l'Acord de la Comissió de Diàleg Social del Sector Públic Instrumental de la Generalitat Valenciana.  
Així mateix, disposa que només un d'ells podrà ser personal al servei de SPTCV, qui exercirà les funcions de secretari/ària, amb veu però sense vot, i que la resta del personal serà designat d'entre aquell personal de la Generalitat i el seu sector públic instrumental o d'altres administracions públiques que ocupen places els requisits de formació de les quals i funcions assignades siguen equivalents o similars d'aquells establits per a les places objecte de la convocatòria.  
Finalment, la mencionada base disposa que el nomenament de les persones membre de l'òrgan tècnic de selecció es realitzarà amb una antelació mínima d'un mes a la data de començament de les proves, mitjançant una resolució que es publicarà en el portal d'ocupació de SPTCV https://empleo.sptcv.net  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es donen en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic. No podran haver fet tasques de preparació d'aspirants en els cinc anys anteriors a la publicació d'aquesta convocatòria.  
D'acord amb tot això, i en virtut de la competència atribuïda per l'apartat dotzé de l'Acord de la Comissió de Diàleg Social del Sector Públic Instrumental de la Generalitat Valenciana, resolc:  
  
  
Nomenar les persones que compondran l'òrgan tècnic de selecció previst en les convocatòries anteriorment indicades:  
a) Titulars:  
President: Enric Roig, secretari general administratiu, Conselleria d'Innovació, Universitats, Ciència i Societat Digital.  
Secretari: Daniel Arnau Saiz, Adjunt a Direcció Financera, Grup Professional 2, Nivell II.  
  
Vocals:  
- Natalia Frías Albertos, secretària de la Direcció Territorial de València, Conselleria d'Innovació, Universitats, Ciència i Societat Digital.  
- Luis Moretón, cap del Servei de Personal, Conselleria d'Innovació, Universitats, Ciència i Societat Digital.  
b) Suplents:  
President: José Luis García Comas, cap del Servei de Contractació i Assumptes Generals, Conselleria d'Innovació, Universitats, Ciència i Societat Digital.  
Secretària: Marta Bellod Carrasco, directora de gestió, grup professional 1.  
Vocals:  
- Emiliano Cerdà Esteve, cap del Servei de Coordinació i Suport Tècnic, Conselleria d'Innovació, Universitats, Ciència i Societat Digital.  
  
- Rosa Ramírez Quintana, cap del Servei de Gestió Econòmica i Pressupostos, Conselleria d'Innovació, Universitats, Ciència i Societat Digital.  
  
La present resolució entrarà en vigor l'endemà de la publicació en el Diari Oficial de la Generalitat Valenciana.  
La present resolució posa fi a la via administrativa i, contra aquesta podrà interposar-se, potestativament, un recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana per a torn lliure o dels jutjats contenciosos administratius d'Alacant, en el termini de dos mesos comptats des de l'endemà de la publicació en el Diari Oficial de la Generalitat Valenciana conforme al que s'estableix en els articles 8, per a promoció interna, o 10, per a torn lliure, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 23 de juliol de 2020.- El sotssecretari: José Vicente Villar Rivera.